Národné osvetové centrum
Námestie SNP 12
812 34 Bratislava 1
www.nocka.sk

Organizačný poriadok
celoštátnej postupovej súťaže a prehliadky v umeleckom prednese poézie a prózy, v tvorbe recitačných kolektívov a divadiel poézie detí, mládeže a dospelých
– 60. HVIEZDOSLAVOV KUBÍN

A.
Základné údaje

I. Subjekty súťaže
Vyhlasovateľom celoštátnej postupovej súťaže a prehliadky umeleckého prednesu poézie a prózy a tvorby recitačných kolektívov a divadiel poézie detí, mládeže a dospelých je Národné osvetové centrum z poverenia Ministerstva kultúry SR a Ministerstva školstva, vedy, výskumu a športu SR.

Odborným garantom celoštátnej postupovej súťaže a prehliadky umeleckého prednesu poézie a prózy a tvorby recitačných kolektívov a divadiel poézie detí, mládeže a dospelých je Národné osvetové centrum 

Realizátorom a organizačným garantom celoštátnej postupovej súťaže a prehliadky umeleckého prednesu poézie a prózy a tvorby recitačných kolektívov a divadiel poézie detí, mládeže a dospelých je kultúrny subjekt vybraný dotačným systémom Ministerstva kultúry SR – Mestské kultúrne stredisko v Dolnom Kubíne. Národné osvetové centrum je odborný konzultant pre výber uchádzača.

Organizátormi jednotlivých stupňov súťaže sú regionálne osvetové a kultúrne strediská, okresné úrady, mestské a miestne kultúrne strediská, centrá voľného času, školy, odbory a domy Matice slovenskej i ostatné kultúrne, školské a občiansko-spoločenské zariadenia.

Usporiadatelia a organizátori súťaží si môžu vytvárať programové komisie, resp. iné orgány na lepšie zvládnutie odbornej a organizačnej úrovne súťaží i na vytvorenie ich sprievodného programu.

II. Základná charakteristika 
1.	Hviezdoslavov Kubín je najstaršou a najprestížnejšou súťažou v oblasti umeleckého prednesu a divadiel poézie na Slovensku. 
2.	Celoštátna postupová súťaž a prehliadka umeleckého prednesu poézie a prózy a tvorby recitačných kolektívov a divadiel poézie detí, mládeže a dospelých je vrcholným podujatím tejto kategórie na Slovensku. Hlavným cieľom je prezentovať umeleckú úroveň a výsledky činnosti recitátorov, recitačných kolektívov a divadiel poézie.
3.	Celoštátna postupová súťaž a prehliadka amatérskych recitátorov v umeleckom prednese poézie a prózy Hviezdoslavov Kubín je umeleckou súťažou, určenou deťom, mládeži a dospelým v piatich vekových kategóriách. 
4.	Okrem súťaže jednotlivcov je jeho súčasťou aj súťaž súborov, ktoré kolektívne interpretujú a inscenujú literárne diela. Súťaž kolektívov zohľadňuje dve vekové kategórie.
5.	Súťaž sa koná každý rok. 
6.	Najlepší, víťazní účastníci celoslovenského kola sú vyberaní na Scénickú žatvu v Martine, na medzinárodné súťaže – Medzinárodný festival poézie vo Valašskom Meziříčí a Podebradské dni poézie (ČR), ako aj na ďalšie celoštátne a medzinárodné podujatia.
7.	Súťaž je založená na dobrovoľnej činnosti žiakov, študentov a občanov; jednotlivcov a kolektívov. Napomáha rozvíjať ich záujmy a nadanie v oblasti čítania, prednesu a interpretácie literatúry, jazykových a rečových kompetencií.

III. Poslanie súťaže
1.	Recitátori a kolektívy svojím repertoárom a interpretáciou hlbšie spoznávajú literárne hodnoty a zoznamujú s nimi užšiu verejnosť. 
2.	Jednotlivé stupne prehliadky rozširujú a prehlbujú v súťažiacich literárne poznanie, tvorivosť, kultivujú ich jazyk, reč, zmysel pre rytmus, pestujú vzťah k slovu ako kultúrnej a umeleckej hodnote. 
3.	Súťaž výrazne prispieva k vyhľadávaniu talentovaných a nadaných žiakov a študentov v oblasti umeleckého slova, vedie ich k samostatnej tvorivej činnosti, upevňuje ich záujem o sebavzdelávanie, prispieva k účelnému a efektívnemu využívaniu voľného času, podporuje ich súťaživosť.
4.	Súťaž umožňuje pedagogickým pracovníkom využívať poznatky zo súťaže na skvalitnenie výchovno-vzdelávacieho procesu detí a mládeže v predmetoch slovenský jazyk a literatúra, estetická výchova a kultúrnym pracovníkom ponúka možnosť na skvalitnenie kultúrneho života v miestach a regiónoch. 
5.	Súťaž aktivizuje a vytvára priestor na prezentáciu výsledkov slovnej a divadelnej interpretačnej tvorby základným, stredným a vysokým školám, základným umeleckým školám, centrám voľného času a ďalším subjektom vzdelávacej, kultúrnej a umeleckej činnosti detí, mládeže a dospelých.
6.	Jednotlivé kolá súťaže vytvárajú možnosť prezentácie, vzájomnej konfrontácie a inšpirácie pre všetkých záujemcov o túto činnosť prostredníctvom prehliadok, hodnotiacich diskusií a iných foriem vzdelávacích podujatí. 

B. 
Štruktúra súťaže

I. Kolá súťaže
Vzhľadom na záujem veľkého počtu jednotlivcov o prednes je súťaž viacvrstevnato štruktúrovaná. Tvoria ju: 
1.	triedne kolá, 
2.	školské kolá, 
3.	obvodné (predtým spádové) kolá, 
4.	okresné (predtým obvodné) kolá, 
5.	regionálne kolá, 
6.	krajské kolá, 
7.	celoslovenská súťaž a prehliadka.

II. Kategorizácia účastníkov
	Na súťaži sa môže zúčastniť každý neprofesionálny recitátor, záujemca o umelecký prednes a neprofesionálne kolektívy, ktoré inscenujú literárne texty.

Súťaž sa rozdeľuje na:
a) súťaž jednotlivcov
				– umelecký prednes detí
I. kategória – deti 1. – 3. ročníka základných škôl (ZŠ),
II. kategória – deti 4. – 6. ročníka ZŠ a prímy – 1. ročníka osemročných gymnázií,
III. kategória – deti 7. – 9. ročníka ZŠ a sekundy, tercie, kvarty – 2. – 4. ročníka osemročných gymnázií;
	
	– umelecký prednes mládeže 
IV. kategória – mládež stredných škôl, 5. – 8. ročníka osemročných gymnázií a ostatná nevysokoškolská mládež do 19 rokov vrátane (záväznosť vekovej hranice je platná k termínu súťaže základného, resp. východiskového kola);
	– umelecký prednes dospelých  
V. kategória – vysokoškolská mládež bez ohľadu na vek a občania od 20 rokov (záväznosť vekovej hranice je platná k termínu súťaže základného, resp. východiskového kola).

Vo všetkých kategóriách sa súťaží osobitne v prednese poézie a osobitne v prednese prózy.

b) súťaž kolektívov	
 I. kategória – detských recitačných kolektívov a divadiel poézie – s priemerným vekom účinkujúcich členov súboru do 15 rokov,
II. kategória – divadiel poézie a recitačných kolektívov – s priemerným vekom účinkujúcich členov súboru nad 15 rokov.

C.
Organizačné a odborné zabezpečenie súťaže

I. Organizačné zabezpečenie	
1.	Organizátorov súťaže poverujú Ministerstvo kultúry SR a Ministerstvo školstva, vedy, výskumu a športu SR na celoslovenskej úrovni, úrady samosprávneho kraja a okresné úrady na krajskej a okresnej úrovni.
2.	Triedne a školské kolá organizujú základné školy, základné umelecké školy a stredné školy. Základné kolá pre občanov organizujú kultúrne a osvetové zariadenia, občianske združenia. Školské a základné kolá sa uskutočnia do konca kalendárneho roka.
3.	Obvodné kolá (podľa potreby) organizujú osvetové a kultúrne strediská alebo vybrané školy a kultúrne zariadenia, príp. občianske združenia do 20. februára príslušného roka.
4.	Okresné kolá organizujú osvetové a kultúrne strediská, centrá voľného času a vybrané školy do 31. marca príslušného roka.
5.	Regionálne kolá (podľa potreby) organizujú regionálne osvetové a kultúrne strediská v spolupráci so školskými zariadeniami do 20. apríla príslušného roka.
6.	Krajské kolá organizujú vybrané regionálne osvetové a kultúrne strediská v spolupráci s okresnými úradmi a inými zariadeniami rezortov kultúry a školstva (metodicko-pedagogické centrá, knižnice, galérie a i.) do 10. mája príslušného roka.
7.	Celoslovenské kolo organizuje s odbornou garanciou Národného osvetového centra Mestské kultúrne stredisko v Dolnom Kubíne v dňoch 20. - 23. júna 2014.

II. Odborné zabezpečenie
1.	Organizátor každého kola súťaže zostavuje na objektívne hodnotenie súťažiacich odbornú porotu zloženú, podľa možností, z 3 – 5 členov. 
2.	Pri zostavovaní odborných porôt organizátor súťaže dbá na odbornosť, objektívnosť a korektnosť každého člena poroty. Členmi poroty nemajú byť pedagógovia a lektori, ktorí súťažiacich recitátorov pripravovali. 
3.	Organizátor zabezpečí pre členov odbornej poroty možnosť dôkladnej prípravy na hodnotiacu prácu – zabezpečením textov recitátorov pred začiatkom súťaže a možnosťou priameho vypočutia všetkých recitátorov.
4.	Za prácu jednotlivých odborných porôt zodpovedá organizátor a predseda poroty, ktorý spracúva a odovzdáva organizátorovi výsledky príslušného kola súťaže. 
5.	Organizátori nižšieho kola odovzdávajú organizátorovi vyššieho kola výsledky súťaže a prihlášky postupujúcich v stanovenom termíne.

D.
Hodnotenie súťaže

1.	Odborné poroty sa na všetkých úrovniach súťaže riadia hodnotiacimi kritériami vyhlasovateľa súťaže, ktoré sú prílohou tohto organizačného poriadku.
2.	Odborné poroty vo všetkých kolách hodnotia prednesy najprv na internej porade, ktorej cieľom je výmena odborných názorov a  vytvorenie výsledkov, následne verejne pred súťažiacimi s výchovno-vzdelávacím cieľom, odborným zdôvodnením svojho rozhodnutia a vyhlásením výsledkov.
3.	Organizátori súťaže udeľujú spravidla diplomy a ceny za 1., 2. a 3. miesto na základe návrhu odbornej poroty tak, aby udelenie cien zodpovedalo čo najobjektívnejšie umeleckému stavu celej súťaže. Odborná porota môže preto niektoré miesta neudeliť alebo udeliť viacnásobne, okrem 1. miesta, ktoré môže byť udelené maximálne jedno. 
4.	Organizátori jednotlivých kôl súťaže zabezpečia pre recitátorov udelenie diplomov a podľa svojich možností aj udelenie cien, pričom školské zariadenia sa pri ich udeľovaní riadia predpismi Ministerstva školstva, vedy, výskumu a športu SR a kultúrne zariadenia svojimi predpismi a finančnými možnosťami. 

E.
Podmienky a postup v súťaži

I. Podmienky účasti v súťaži
1.	Súťaž sa koná v prednese pôvodnej a svetovej literatúry v slovenskom jazyku.
2.	Podmienkou účasti jednotlivcov i kolektívov je odovzdanie elektronicky (resp. ručne) vyplnenej prihlášky a elektronické spracovanie súťažného textu prednesu s uvedením autora a prekladateľa alebo scenára inscenácie s uvedením autorov a prekladateľov textov i zostavovateľa scenára organizátorom súťaže. 
3.	Časový limit 
	pre I. a II. kategóriu 
	– umelecký prednes poézie maximálne 5 minút,				– umelecký prednes prózy maximálne 6 minút,

	pre III. kategóriu
	– umelecký prednes poézie maximálne 6 minút, 	
	– umelecký prednes prózy maximálne 8 minút,

	pre IV. – V. kategóriu 
	– umelecký prednes poézie 8 minút,
	– umelecký prednes prózy 10 minút.
	V prípade prekročenia limitu má porota právo recitátora zastaviť 	v prednese a nehodnotiť.
4.	Recitátor prechádza všetkými kolami súťaže s tým istým textom, ktorý predkladá organizátorom súťaže. 
5.	Recitátor je povinný prednášať text naspamäť. 
6.	Recitátor, ktorý získal umiestnenie na celoslovenských kolách iných recitátorských súťaží (Rozprávkové vretienko, Šaliansky Maťko, Beniakove Chynorany, Vansovej Lomnička, Naša Vansovej Lomnička, Timravina studnička a ďalšie), nastupuje do celoslovenskej súťaže Hviezdoslavov Kubín s novým textom. Za prednesy textov, s ktorými recitátor získal umiestnenia v celoslovenských a celoštátnych kolách iných súťaží, má organizátor právo recitátora zo súťaže Hviezdoslavov Kubín vylúčiť.
7.	Do súťaže nemožno vstúpiť s textom, s ktorým recitátor v minulosti na súťaži Hviezdoslavov Kubín už vystúpil. Aj v tomto prípade môže porota recitátora zo súťaže vylúčiť.
8.	Súbory sa nemôžu zúčastniť na súťaži s inscenáciou, s ktorou vstúpili do inej súťaže garantovanej Národným osvetovým centrom, ani s inscenáciou, s ktorou už súťažili na Hviezdoslavovom Kubíne v minulosti. O prípadnom preradení súboru do súťaže a zo súťaže Hviezdoslavov Kubín rozhodujú spoločne odborné poroty a organizátori súťaží. 

II. Postupový kľúč
1.	Deti I. – III. kategórie a recitátori IV. kategórie majú právo prihlásiť sa do triedneho (v V. kategórii fakultného), resp. školského kola v škole, ktorú navštevujú.
2.	Ak sa školské kolá nekonajú, recitátori IV. a V. kategórie majú právo prihlásiť sa do súťaže základného kola podľa miesta bydliska alebo pracoviska. V prípade, že školské a kultúrne inštitúcie základné kolá neorganizujú, recitátori IV. – V. kategórie majú právo prihlásiť sa do vyšších kôl súťaže (obvodné, okresné, regionálne, resp. krajské), avšak do najnižšieho kola, ktoré sa v okruhu ich pôsobenia organizuje. Informácie o ich konaní poskytujú príslušné regionálne osvetové a kultúrne strediská.
3.	Kolektívy sa prihlasujú v regionálnych osvetových a kultúrnych strediskách, pod ktoré územne patria, resp. ktoré organizujú okresné (regionálne, resp. krajské) postupové súťaže.
4.	Recitátori, ktorí sa zúčastnili na celoslovenskej súťaži a prehliadke, majú právo nastúpiť v nasledujúcom roku do súťaže v krajskom kole, ak nemenia vekovú súťažnú kategóriu. Recitátori, ktorí sa zúčastnili krajského kola súťaže, majú právo v nasledujúcom roku nastúpiť do regionálnej, resp. okresnej súťaže, ak nemenia vekovú súťažnú kategóriu; teda vždy o jedno nižšie organizačné kolo súťaže. Ak toto právo nevyužijú, môžu nastúpiť v základnom kole súťaže. Nie je však možné nastupovať do súťaže v dvoch východiskových kolách. V prípade zmeny vekovej súťažnej kategórie začínajú recitátori súťaž v základných kolách.
5.	Za dodržanie regulárnych pravidiel pri zaradení recitátorov a kolektívov do východiskového kola zodpovedá organizátor tohto kola.
6.	Do vyššieho kola súťaže postupuje v jednej kategórii automaticky len jeden recitátor (spravidla z 1. miesta alebo vybraný ako najlepší prednes súťaže). 
7.	Organizátori nižšieho kola súťaže na návrh odbornej poroty majú právo navrhnúť vynikajúcich recitátorov (kolektívy) aj z nižšieho miesta. Organizátor vyššieho kola rozhodne podľa svojich možností a koncepcie, či návrh je možné prijať alebo nie.
8.	Z krajských súťaží vyberajú členovia programovej komisie celoslovenskej prehliadky súťaže spravidla z 1. miest (v prípade vysokej umeleckej úrovne aj nižších miest) na celoslovenskú prehliadku a súťaž recitátorov I. – V. kategórie. V prípade nižšej dramaturgickej alebo umeleckej úrovne výkonov do programu a súťaže nemusia byť vybratí všetci recitátori a kolektívy z 1. miest. Recitátorov navrhuje krajská odborná porota a ich výber potvrdí programová komisia celoslovenskej prehliadky na základe umeleckých a programových požiadaviek celoštátneho podujatia.

III. Práva a povinnosti súťažiacich
1. Súťažiaci sú povinní:
	a) akceptovať pravidlá a podmienky súťaže,
	b) rešpektovať pokyny organizátora súťaže. 

2. Súťažiaci majú právo:
	a) na dodržanie vopred stanovených podmienok súťaže,
	b) žiadať potvrdenie o účasti v súťaži, prípadne o umiestnení v súťaži.

F.
Bezpečnosť a ochrana zdravia účastníkov súťaže

1.	Bezpečnosť a ochranu zdravia vo všeobecnosti zabezpečuje organizátor súťaže.
2.	Deti do 15 rokov sú povinné prísť na súťaž v sprievode dospelej osoby (rodiča, pedagóga alebo inej dospelej osoby), ktorá chráni ich bezpečnosť a rieši ich problémy organizačného či sociálneho charakteru.
3.	Mládež vo veku 16 – 18 rokov má právo prísť na súťaž v sprievode dospelej osoby.

G.
Medzinárodná súťaž

1.	Víťazi a ďalší vynikajúci recitátori IV. – V. kategórie celoslovenského kola Hviezdoslavovho Kubína sú vyberaní na česko-slovenskú súťaž amatérskych recitátorov Medzinárodný festival poézie v českom Valašskom Meziříčí.
2.	Víťazi z 1. miest celoslovenského kola IV. – V. kategórie postupujú aj do konfrontácie súťaže umeleckých škôl a mladých profesionálov v umeleckom prednese Podebradské dni poézie v českých Poděbradoch.

H.
Odborná príprava žiakov na domáce a medzinárodné súťaže

1.	Na súťaž sa recitátori pripravujú samostatne alebo využívajú odborné konzultácie s pedagógmi a lektormi, ktoré umožňujú školské a kultúrne zariadenia v rámci svojich metodických možností.
2.	Odborné konzultácie poskytuje na základe žiadosti aj Národné osvetové centrum.

I.
Rozpočet súťaže

1.	Nižšie stupne súťaží sú v rezorte školstva financované na základe legislatívnych predpisov Ministerstva školstva, vedy, výskumu a športu SR, možností škôl, školských inštitúcií a okresných úradov, ďalej podľa možností úradov samosprávneho kraja a regionálnych osvetových a kultúrnych stredísk, ako aj miest a obcí.
2.	Krajské súťaže sú v rezorte kultúry finančne zabezpečované v rozpočtoch vybraných regionálnych osvetových a kultúrnych stredísk z dotačného systému Ministerstva kultúry SR, zo zdrojov samosprávnych krajov a miestnych inštitúcií, v rezorte školstva zo zdrojov okresných úradov.
3.	Celoslovenská súťaž a prehliadka je financovaná z rozpočtu Ministerstva kultúry SR, Ministerstva školstva, vedy, výskumu a športu SR, Národného osvetového centra, VÚC Žilinského samosprávneho kraja a mesta Dolný Kubín. 
1.	4.	Organizátori všetkých stupňov súťaží môžu využívať financie sponzorov, občianskych združení a iných inštitúcií či osobností.

J.
Záverečné ustanovenie

1.	Počas celého priebehu podujatia sú všetci účastníci k dispozícii vyhlasovateľovi a môžu byť podľa potrieb využití na propagačné a spoločenské sprievodné vystúpenia v mieste konania i v blízkom okolí.
2.	Prípadné nahrávanie pre rozhlas či televíziu je viazané na súhlas interpretov, bez nároku na odmenu.
3.	Všetci súťažiaci prihlásením do súťaže dávajú súhlas na využitie záznamu ich výkonu na dokumentačné, edukačné a propagačné nekomerčné účely NOC (vrátane zverejnenia výkonov súťažiacich na webovej stránke NOC). 
4.	Súťažiaci (kolektív, jednotlivec) vyhlasuje, že je nositeľom všetkých práv spojených s verejným predvádzaním súťažného diela. 
5.	Súťažiaci (kolektív, jednotlivec) sa zaväzuje uhradiť škodu, ktorá by vznikla porušením organizačného poriadku celoštátnej postupovej súťaže.

K.
Účinnosť a registrácia organizačného poriadku

1.	Tento Organizačný poriadok celoštátnej postupovej súťaže a prehliadky umeleckého prednesu poézie a prózy detí, mládeže a dospelých a tvorby detských recitačných kolektívov a divadiel poézie je zaregistrovaný na Ministerstve školstva, vedy, výskumu a športu Slovenskej republiky pod číslom 2010-9575/20458:2-912 a nadobudol účinnosť od 1. septembra 2010 s úpravami k jednotlivým ročníkom. 
2.	Zmeny k jednotlivým ročníkom môže na základe požiadaviek praxe, súťažiacich a organizátorov jednotlivých kôl súťaže urobiť odborný garant celej súťaže – Národné osvetové centrum. 
3.	Návrhy na zmeny a úpravy organizačného poriadku na jednotlivé roky možno adresovať na adresu Národného osvetového centra, vždy najneskôr do 30. septembra. Posledná úprava je zo dňa 25. 11. 2013.
4. Organizačný poriadok pre 60. Hviezdoslavov Kubín je vypracovaný v súlade s legislatívou Ministerstva školstva, vedy, výskumu a športu SR - Smernicou č. 27/2011 o organizovaní, riadení a finančnom zabezpečení súťaží detí a žiakov škôl a školských zariadení a Smernicou č. 6/2013, ktorou sa mení smernica č. 27/2011 o organizovaní, riadení a finančnom zabezpečení súťaží detí a žiakov škôl a školských zariadení.

L.
Kontakt

Národné osvetové centrum
Nám. SNP 12, 812 34 Bratislava
www.nocka.sk/hviezdoslavov-kubin
Mgr. Jaroslava Čajková
odborná pracovníčka a manažérka pre umelecký prednes a divadlá poézie
Tel.: 02/20471249, e-mail: jaroslava.cajkova@nocka.sk

Príloha č. 1 Organizačného poriadku súťaže Hviezdoslavov Kubín
		Hodnotiace kritériá

Hodnotiace kritériá v detskom a umeleckom prednese

o	Dramaturgická príprava predlohy

•	vhodnosť výberu textu veku a typu recitátora,
•	myšlienková a umelecká náročnosť predlohy,
•	originalita a objavnosť predlohy,
•	správne pochopenie obsahu a zmyslu textu,
•	rozbor, členenie a úprava predlohy,
•	vystihnutie žánrových a štýlových osobitostí textu,
•	aktuálny výklad recitovaného textu

o	Tvorivosť a osobnostný prístup recitátora

•	schopnosť vnútorného videnia a cítenia recitátora,
•	schopnosť vytvorenia vzťahu, názoru a postoja k textu,
•	hlasová a rečová technika recitátora,
•	originalita a kultivovanosť rečového prejavu a vystupovania,
•	tvorivá práca s recitátorskými výrazovými prostriedkami,
•	funkčnosť použitia slovných a mimoslovných prostriedkov,
•	výstavba, gradácia a pointovanie prednesu,
•	miera rozumovej a citovej účasti na prednese

o	Pôsobivosť prednesu na poslucháča

•	zacielenosť na poslucháča a kontakt s ním,
•	presvedčivosť interpretácie,
•	pôsobenie recitátora ako osobnosti,
•	originálnosť recitátora a jeho výkonu

HODNOTIACE Kritériá recitačných kolektívov a divadiel poézie
Dramaturgia

•	vhodnosť témy a predlohy pre kolektív 
o	vek, 
o	sociálne a kultúrne zázemie, 
o	špecifickosť kolektívu;
•	myšlienková a umelecká náročnosť predlohy;
•	originalita, novosť a objavnosť predlohy;
•	spracovanie literárnej predlohy do scenára 
o	rešpektovanie témy, formy a špecifickosti literárnej predlohy, 
o	vystihnutie obsahových, žánrových a štýlových osobitostí textu, 
o	vystihnutie aktuálnosti obrazov, myšlienok či formy textu,
o	členenie na party;
•	uplatnenie dramatických zákonitostí pri tvorbe scenára;
•	harmónia literárnosti a dramatickosti v scenári;
•	pochopenie obsahu a zmyslu predlohy a scenára;
•	aktuálnosť predlohy a scenára;
•	dramaturgické a pedagogické zámery a ciele, ich naplnenie v scenári

Javiskové stvárnenie

•	jasnosť a cieľ režijnej koncepcie;
•	zreteľnosť myšlienkovo-poetických rovín a javiskových obrazov;
•	členenie, charakter výstavby a temporytmus inscenácie;
•	hlasová a výrazová úroveň interpretov
o	technika hlasu a reči jednotlivcov a zboru,
o	čistota, výraz, plastickosť sólových interpretov a zboru,
o	charakteristika, vzťahy, funkcie jednotlivcov a zboru,
o	tempo, rytmus, kompaktnosť interpretačného kolektívu;
•	pohybové, prípadne choreografické spracovanie inscenácie
o	charakter, cieľ, funkčnosť, nápaditosť pohybu a choreografie vo vzťahu k téme a dramaturgicko-režijnému cieľu,
o	pohybová úroveň a technika interpretov, realizácia javiskových a choreografických foriem;
•	výtvarné spracovanie inscenácie
o	výber, charakter a funkčnosť hmotného (výtvarného) materiálu vo vzťahu k téme, scenáru a k dramaturgicko-režijnej koncepcii;
o	estetika farieb a tvarov v kostýmovaní a scénografii, výtvarný štýl inscenácie,
o	pohyb výtvarného materiálu na scéne, jeho funkčnosť, obrazotvornosť a technická presnosť;
•	koexistencia a súhra všetkých javiskových zložiek

Zameranosť na diváka

•	komunikatívnosť inscenácie s divákom;
•	súhra slovného, poetického a dramatického v inscenácii;
•	originálnosť a jedinečnosť inscenácie

Príloha č. 2 Organizačného poriadku súťaže Hviezdoslavov Kubín
		Evidenčné listy

Národné osvetové centrum 
Námestie SNP 12
812 34  Bratislava 1

Evidenčný list recitátora celoštátnej postupovej súťaže a prehliadky umeleckého prednesu poézie a  prózy Hviezdoslavov Kubín

Recitátor/ka
Meno a priezvisko ……………………………………………………………………………….............................
Kategória – žáner …………………………………………………………………………..................................
Dátum a miesto narodenia …………………………………………… Ročník (trieda) …………...............
Adresa – trvalé bydlisko s PSČ ………………………………………………………………….......................
Adresa – škola/pracovisko ………………………………………………………………………........................ 
Telefón/fax domov ………………….. do školy/práce …………………… mobil ………………...............
E-mail …………………………………..
Predloha, ktorú recitátor/ka prednáša
Autor/ka …………………………………………………………...........................................................
Názov prednášaného textu …………………………………………………………………….........................
Z knihy/časopisu (s uvedením vydavateľa, roku, príp. čísla) ………………………………….........
………………………………………………………………………………………………….......................................
Prekladateľ/ka …………………………………………………………………………………...............................
Meno, adresa a kontakty pedagóga/ov / lektorov / metodikov, s ktorými recitátor na prednese pracuje ………….……………………………………………………………………………………….............

Postup recitátora
a)	Školské / Základné kolo konané 
	v …………………………….………………………………………….. dňa ………………..............................
Počet recitátorov ……………………………….. Počet divákov ……………………………..................
Navrhovateľ (organizátor) …………………………………………………………………........................
navrhuje recitátora/ku na postup do vyššieho kola súťaže na základe rozhodnutia odbornej poroty v zložení (mená a funkcie) ……………………….…………………………..............
..............................................................................................................................................................................................................................................
Podpis a pečiatka navrhovateľa …………………………………………………………….......................
b)	Obvodné kolo (ak sa koná, ak nie, prosím celú rubriku preškrtnúť) konané
	v ……………………………………………………………………….. dňa ……………….................................
Počet recitátorov ……………………………….. Počet divákov ……………………………....................
Navrhovateľ (organizátor) …………………………………………………………………..........................
navrhuje recitátora/ku na postup do vyššieho kola súťaže na základe rozhodnutia odbornej poroty v zložení (mená a funkcie) ……………………….…………………………..............
..............................................................................................................................................................................................................................................
Podpis a pečiatka navrhovateľa …………………………………………………………….......................
c)	Okresné kolo konané v ………………………………………………………………………..dňa ………………....
Počet recitátorov ………………………………..  Počet divákov ……………………………...................
Navrhovateľ (organizátor) …………………………………………………………………..........................
navrhuje recitátora/ku na postup do vyššieho kola súťaže na základe rozhodnutia odbornej poroty v zložení (mená a funkcie) ……………………….…………………………..............
..............................................................................................................................................................................................................................................
Podpis a pečiatka navrhovateľa …………………………………………………………….......................
d)	Regionálne (ak sa koná, ak nie, prosím celú rubriku preškrtnúť) kolo konané 
	v ……………………………………………………………………….. dňa ……………….................................
Počet recitátorov ……………………………….. Počet divákov ……………………………....................
Navrhovateľ (organizátor) …………………………………………………………………..........................
navrhuje recitátora/ku na postup do vyššieho kola súťaže na základe rozhodnutia odbornej poroty v zložení (mená a funkcie) ……………………….…………………………..............
..............................................................................................................................................................................................................................................
Podpis a pečiatka navrhovateľa …………………………………………………………….......................
e)	Krajské kolo konané 
v ……………………………………………………………………….. dňa ……………….................................
Počet recitátorov ……………………………….. Počet divákov …………………………......................
Navrhovateľ (organizátor) …………………………………………………………………..........................
navrhuje recitátora/ku na postup do vyššieho kola súťaže na základe rozhodnutia odbornej poroty v zložení (mená a funkcie) ……………………….…………………………..............
..............................................................................................................................................................................................................................................
Podpis a pečiatka navrhovateľa …………………………………………………………….......................
K prihláške je potrebné priložiť textovú predlohu prednesu a je možné priložiť slovo, vyjadrenie recitátora/ky k textu a prednesu a fotografiu/e recitátora/ky.

Národné osvetové centrum 
Námestie SNP 12
812 34  Bratislava 1

Evidenčný list súboru divadla poézie a recitačného kolektívu celoštátnej postupovej súťaže a prehliadky  Hviezdoslavov Kubín

Súbor
Názov súboru ………………………………………………………………………………..........................
Zriaďovateľ ……………..…………………………………………………………………...........................
Adresa – s PSČ ……………………..………………………………………………………........................
Telefón/fax ………………………………………….. E-mail ……………………………….....................
Meno a adresa vedúceho súboru ……………………………………………………………….............
…………………………………………………………………………………………………..............................
Telefón/fax domov ………………….. do školy/práce …………………… mobil ……………….....
e-mail ……………………………..
Inscenácia
Autor(i) textu ………………………….………………………………………………………......................
…………………………..……………………………………………………………………..............................
Z kníh/časopisov …………………………………………………………………………….…....................
…………………………………………………………………………………………………..............................
Prekladateľ/lia …………………………………………………………………………………......................
Autor scenára ………………………………………….........................................................
Názov inscenácie ……………………………………………………………………………….....................
Dramaturgia .....................……………..... Réžia ……………………………………………….......
Návrh scény a kostýmov ……………………………………………………………………….................
Hudba …………………………………………………………………………………………...........................
Ďalší tvorcovia inscenácie ………………………………………………………………………................
…………………………………………………………………………………………………..............................
Technické požiadavky (svetlo, zvuk, scéna a i.) ………………………………………………......
……………………………………………………………………………………………………………………………………………………………………………………………………...........................................................
Čas (v minútach) potrebný na predstavenie ………………………………………………….........
Postavenie scény …………………. technickú skúšku ……………….. demontáž ……………….
Otvorený oheň alebo fajčenie na scéne:   áno     nie
Počet osôb, ktorý je potrebný pri realizácii predstavenia spolu ……………………………..
Z toho hrajúcich mužov …………… žien ………………. detí do 15 rokov ……………..........
Spôsob dopravy súboru …………………………………………………………………….....................
Predpokladaná výška nákladov na dopravu ……………………… €

Súbor vyhlasuje, že je nositeľom všetkých práv spojených s verejným predvádzaním diela. Zaväzuje sa uhradiť škodu, ktorá by vznikla ich porušením.

MENOSLOV SÚBORU

Meno a priezvisko
	
Dát. nar.
	
Adresa
	
Funkcia
	
1.				
2.				
3.				
4.				
5.				
6.				
7.				
8.				
9.				
10.				
11.				
12.				
13.				
14.				
15.				
16.				
17.				
18.				
19.				
20.				

Postup súboru
f)	Okresné / regionálne kolo konané v………………………………………………….......dňa………………..
Počet súborov……………………………….. Počet divákov……………………………
Navrhovateľ (organizátor)…………………………………………………………………..........................
navrhuje inscenáciu na postup na základe rozhodnutia odbornej poroty v zložení (mená a funkcie) ...............................................................................................
.......................................................................................................................
Podpis a pečiatka navrhovateľa……………………………………………………………........................ 
g)	Krajské kolo konané v……………………………………………………………………….......dňa………………..
Počet súborov……………………………….. Počet divákov……………………………
Navrhovateľ (organizátor)…………………………………………………………………...........................
navrhuje inscenáciu na postup na základe rozhodnutia odbornej poroty v zložení (mená a funkcie) ...............................................................................................
.......................................................................................................................
Podpis a pečiatka navrhovateľa……………………………………………………………........................
K prihláške je potrebné priložiť – textovú predlohu inscenácie
K prihláške je možné priložiť pre propagáciu súboru – slovo o súbore, inscenácii a ich autoroch, plagáty, bulletiny, fotografie, resp. záznam inscenácie